钦定古今图书集成/明伦汇编/氏族典/第112卷 > 崔铉
## 钦定古今图书集成/明伦汇编/氏族典/第112卷 > 崔铉

按《唐书崔元略传》：“元略子铉，字台硕，擢进士第，从李
石荆南为宾左，入拜司勋员外郎、翰林学士，迁中书
舍人、学士承旨。武宗好蹴踘角抵，铉切谏，帝褒纳之。
会昌三年，拜中书侍郎同中书门下平章事。泽潞平，
兼户部尚书。与李德裕不叶，罢为陜虢观察使。宣宗
初，擢河中节度使，以御史大夫召，用会昌故官辅政”，
进尚书左仆射，兼门下侍郎，封博陵郡公。久之，出为
淮南节度使。时宣州军乱，铉出兵讨击，诏兼宣歙池
观察使。既平，加检校司空，罢兼使。居九年，条教一下
无复改，民以顺赖。咸通初，徙山南东道荆南二镇，封
魏国公，卒官。